stanford-oval/wikipedia huggingface dataset:
วัดกระบังมังคลาราม
ประวัติ

วัดกระบังมังคลาราม สร้างขึ้นเมื่อใดไม่ปรากฏหลักฐานที่แน่ชัด เมื่อปี พ.ศ. 2455 ขึ้นทะเบียนเป็นวัดประชาชนทั่วไปมักเรียกสั้น ๆ ว่า  "วัดกระบัง"  ตามชื่อหมู่บ้าน   ภายในที่ดินของวัดเป็นที่ตั้งของโรงเรียนวัดกระบังมังคลาราม (พิศาลประชาสรรค์) มี พระพุทธวงค์ เป็นพระประธานในโบสถ์ เมื่อวันที่ 17 ธันวาคม พ.ศ. 2457 สมเด็จพระมหาสมณเจ้า กรมพระยาวชิรญาณวโรรส ได้เสด็จทางเรือขึ้นนมัสการหลวงพ่อพระพุทธวงค์ครั้งตรวจการคณะสงฆ์ 
และในปี พ.ศ. 2501 ทางวัดได้ขอเสริมนามวัดเพื่อเป็นสิริมงคลจาก "วัดกระบัง" เป็น "วัดกระบังมังคลาราม" มีเจ้าอาวาสสำคัญสองรูปซึ่งเป็นเจ้าคณะอำเภอพรหมพิราม คือ พระครูพรหมพรตบริหาร(น้อย) และ พระพิศาลธรรมภาณี(เชื้อ) เป็นพระราชาคณะชั้นสามัญรูปแรกของอำเภอพรหมพิราม
ประวัติหลวงพ่อพุทธวงค์

หลวงพ่อพระพุทธวงค์ในปัจจุบัน
หลวงพ่อพระพุทธวงค์เป็นหนึ่งในพระพุทธรูปศักดิ์สิทธิ์ในจังหวัดพิษณุโลก เดิมชื่อว่า “หลวงพ่อพระพุทธชินวงค์” แต่ต่อมาเหลือแค่หลวงพ่อพระพุทธวงค์ เนื่องจากชื่อยาวจึงตัดให้สั้นลงเพื่อให้เรียกง่ายขึ้น  ไม่ปรากฏหลักฐานการสร้างเมื่อใด ประดิษฐาน ณ อุโบสถขนาด 4 ห้อง ของวัดกระบังมังคลาราม หลวงพ่อพระพุทธวงค์ เป็นพระพุทธรูป ปูนปั้น ปางมารวิชัย ขนาด 5 ศอก 5.6 นิ้ว(2.64 เมตร) สูง 6 ศอก(2.99) องค์พระนั่งขัดสมาธิอยู่บนฐานชุกชีบัวคว่ำ บัวหงาย ประดับกระจกสีอย่างงดงามมีพระอัครสาวกเบื้องซ้าย(พระโมคคัลลานะ) เบื้องขวา(พระสารีบุตร) มีซุ้มเรือนแก้วลงรักปิดทองจำลักลายด้วยไม้สัก หันพระพักตร์ไปทางทิศตะวันออก ปิดทองเป็นครั้งที่ 4 ครั้งล่าสุดจัดให้มีการฉลองปิดทอง วันอังคาร ที่ 31 ธันวาคม พ.ศ. 2556 หลวงพ่อพระพุทธวงค์ มีลักษณะงดงามคล้ายกับ พระพุทธชินราช (จนชาวบ้านมีการเปรียบเทียบกันว่า พระพุทธชินราช กับ หลวงพ่อพระพุทธวงค์เป็นพี่น้องกัน)  องค์พระมีพุทธลักษณะสมส่วนสวยงามแต่จะท้วมกว่าพระพุทธรูปยุคสุโขทัย นอกจากนี้พระหัตถ์ยังเป็น "ทีฆังคุลี" (การทำปลายนิ้วพระหัตถ์ทั้งสี่ยาวเสมอกัน) ซึ่งเป็นลักษณะเฉพาะของพระพุทธรูป หมวดพระพุทธชินราชสกุลช่างพิษณุโลกพระเกตุรัศมียาวเป็นเปลวเพลิง พระเกศาขดเป็นก้นหอย วงพระพักตร์ค่อนข้างกลมมีพระอุณาโลมผลิกอยู่ระหว่างพระโขนง(คิ้ว) พระวรกายอวบอ้วนมีสังฆาติยาวปลายเป็นเขี้ยวตะขาบ ฝ่าพระบาทแบบราบส้นพระบาทยาว ซุ้มเรือนแก้วหลวงพ่อพระพุทธวงค์สลักด้วยไม้สักจำลักลายปิดทอง  มีตัวมกร 2 ตัว ส่วนปลายสุดของตัวมกรบรรจบกันเหนือพระเกตุ แล้วทอดลำตัวลงมาอย่างอ่อนช้อยงดงามรับพระวรกายอันงดงาม มีคลีบเป็นลักษณะใบระกา ส่วนตัวเหลาเป็นสัตว์หิมพานต์ที่เรือนแก้วด้านซ้ายและด้านขวา คายลายเครือเถาออกมาเป็นลักษณะเขาโค้ง เหนือบ่าหลวงพ่อพระพุทธวงค์ เมื่อวันที่ 17 ธันวาคม พ.ศ. 2457 (ตรงกับสมัยรัชกาลที่6) สมเด็จพระมหาสมณเจ้ากรมพระยาวชิรญาณวโรรส สมเด็จพระสังฆราชพระองค์ที่ 10 แห่งกรุงรัตนโกสินทร์ได้เสด็จทางเรือ เสด็จขึ้นนมัสการหลวงพ่อพระพุทธวงค์ครั้งตรวจการคณะสงฆ์
การสร้างเหรียญ เมื่อวันที่ 25 ธันวาคม พ.ศ. 2517 จัดมีพิธีพุทธาภิเษกเหรียญเสมาและเหรียญแหนบหลวงพ่อพระพุทธวงค์ โดยเจ้าคุณพระพิศาลธรรมภาณี เจ้าอาวาส
รายนามเจ้าอาวาส (ที่สามารถสืบค้นได้)

หลวงพ่ออ้น
หลวงตาเก๊า
หลวงตาเกิด
พระอธิการเชย
พระครูพรหมพรตบริหาร    (น้อย) ท่านเป็นสหธรรมิกกับหลวงปู่ศุข วัดปากคลองมะขามเฒ่า
พระอาจารย์โอ
หลวงตาขำ
พระมหาเฉื่อย
พระพิศาลธรรมภาณี (เชื้อ สุธมฺโม) ตั้งแต่ พ.ศ 2474  ถึง พ.ศ. 2520
หลวงตาแจง  ผู้รักษาการแทนเจ้าอาวาส  ตั้งแต่ พ.ศ 2520  ถึง พ.ศ. 2523
พระอธิการสำราญ ขนฺติธโช   ตั้งแต่ พ.ศ 2523  ถึง พ.ศ. 2532
พระอาจารย์อุดมศักดิ์ ผู้รักษาการแทนเจ้าอาวาส ตั้งแต่ พ.ศ 2532  ถึง พ.ศ. 2534
พระจำลอง ผู้รักษาการแทนเจ้าอาวาส  ตั้งแต่ พ.ศ 2534  ถึง พ.ศ. 2535
พระอธิการเฉื่อย ปญฺญาวุฑฺโฒ   ตั้งแต่ พ.ศ 2535  ถึง พ.ศ. 2539
พระมหาเฉลียว ฐิตวณฺโณ  ตั้งแต่ พ.ศ 2539  ถึง พ.ศ. 2544
พระครูสุมณฑ์ธรรมกิจ (เอนก จนฺทโก)  ตั้งแต่ พ.ศ 2544  ถึง พ.ศ. 2556
พระครูประภากรกิจมงคล (ละมูล  ปภากโร) ผู้รักษาการแทนเจ้าอาวาส  ตั้งแต่ พ.ศ 2456  ถึง พ.ศ. 2558
พระครูวินัยธร  อภิวัฒน์  อคฺคธมฺโม  ผู้รักษาการแทนเจ้าอาวาส  ตั้งแต่ พ.ศ 2558  ถึง พ.ศ. 2560
เจ้าอธิการ  วีระชัย อธิปุญฺโญ ตั้งแต่ พ.ศ 2560  ถึง      ปัจจุบัน
พระครูพรหมพรตบริหาร(น้อย)

พระครูพรหมพรตบริหาร ( น้อย ) ดำรงตำแหน่งเจ้าคณะแขวงพรหมพิราม เจ้าอาวาสวัดกระบังมังคลาราม ราชทินนามนี้เป็นองค์แรก ซึ่งปรากฏนาม  พระครูพรหมพรตบริหาร ในพระนิพนธ์ของสมเด็จพระมหาสมณเจ้า กรมพระยาวชิรญาณวโรรส เสด็จตรวจการคณะสงฆ์พิษณุโลก เสด็จวัดกระบัง ทางเรือ เมื่อวันที่ 17  ธันวาคม พ.ศ. 2457  พระครูพรหมพรตบริหาร (น้อย ) วัดกระบัง เป็นสหธรรมิกกับ พระครูวิมลคุณากร หลวงปู่ศุข วัดปากคลองมะขามเฒ่า อำเภอวัดสิงห์ จังหวัดชัยนาท  หลวงปู่ศุข เคยเดินทางมาแวะ พักกับ พระครูพรหมพรตบริหาร และ พระครูต่วน วัดเตาไห (วัดตาปะขาวหาย ) พิษณุโลก ในคราวไปร่วมพิธีพุทธาภิเษก ที่วัดท่าถนน จ.อุตรดิตถ์ พ.ศ. 2461
พระพิศาลธรรมภาณี(เชื้อ สุธมฺโม)

พระพิศาลธรรมภาณี นามเดิม เชื้อ นามสกุล สุขม่วง เกิดที่บ้านหอกลอง หมู่ที่ 1 ตำบลหอกลอง อำเภอพรหมพิราม จังหวัดพิษณุโลก บิดาชื่อ นายบาง มารดาชื่อ นางฝอย สุขม่วง เกิดวันเสาร์ ขึ้น 3 ค่ำ ปีมะเส็ง วันที่ 7 มกราคม พ.ศ. 2448 มีพี่น้องรวม 7 คน อายุ 8 ขวบ เข้าเรียนภาษาไทย ที่โรงเรียนประชาบาลวัดกระบัง เรียนจบชั้น ป.4 อายุ 18 ได้บรรพชา ที่วัดพระศรีรัตนมหาธาตุ มี พระวรญาณมุนี (พร้อม นิลพงษ์) เป็นพระอุปัชฌาย์ ณ วันที่ 1 สิงหาคม พ.ศ. 2464 สอบ นักธรรมชั้นตรี ได้ ไปเรียนพระปริยัติธรรมต่อที่วัดอนงคาราม ธนบุรี(กรุงเทพมหานคร) อุปสมบท อายุ 21 ปี เมื่อวันที่ 10 กรกฎาคม 2469 เวลา 10.00 น. ณ พัทธสีมาวัดพระศรีรัตนมหาธาตุวรมหาวิหาร โดยมี พระวรญาณมุนี เป็นอุปัชฌาย์ พระครูอนุโยคศาสนกิจ (รอด) เป็นพระกรรมวาจาจารย์ พระปลัดชั้น เป็นอนุสาวนาจารย์ พ.ศ. 2474 เป็นเจ้าอาวาสวัดกระบังมังคลาราม พ.ศ. 2476 เป็นเจ้าคณะอำเภอพรหมพิราม พ.ศ. 2485 เป็นพระครูสัญญาบัตร ที่ พระครูเมธาประยุต และเป็นพระอุปัชฌาย์ พ.ศ. 2497 เป็นพระราชาคณะชั้นสามัญยก ที่ พระพิศาลธรรมภาณี พระพิศาลธรรมภาณี (เชื้อ สุธมฺโม) มรณะภาพ เมื่อวันที่ 4 มกราคม 2520รวมอายุ 73 ปี 53 พรรษา รวมอุปสมบทบรรพชา 56 พรรษา พระพิศาลธรรมภาณี อดีตเจ้าอาวาสวัดกระบังมังคลาราม และเจ้าคณะอำเภอพรหมพิราม ท่านใช้หลักการปกครอง 4 อย่าง คือ 1. การศึกษา 2. ซ่อม 3. สร้าง 4. รักษา ในสมัยที่ท่านได้รับหน้าที่ปกครองวัดกระบังมังคลาราม ท่านได้เน้นการศึกษาเป็นเรื่องสำคัญ ได้เปิดโรงเรียนพระปริยัติธรรม ในวัดกระบังมังคลาราม ทั้งนักธรรม และบาลี ท่านเป็นเจ้าสำนักเรียน มีลูกศิษย์มากมายที่ได้ดีจากวัดกระบังมังคลาราม เป็นใหญ่เป็นโต จากการสั่งสอนของพระพิศาลธรรมภาณี ความประพฤติส่วนตัว ยินดีในเนกขัมมปฏิบัติ ท่านเป็นอุตตสัมมาปณิธิบุคคล ตั้งตนไว้ชอบตลอดมา ท่านเคร่งครัด เป็นพระเคารพวินัย สำรวมในพระปาฏิโมกข์ ถึงพร้อมด้วยศีล มีมารยาทและโคจรดีงาม เป็นสงฆ์ทรงศีล มีศีลเป็นที่รัก พุทธบริษัทคารวะ ควรเชิดชูเป็นอย่างยิ่งตลอดจนพระสงฆ์ สามเณร และชาวบ้านให้ความเครพท่านอย่างยิ่ง
อาคารเสนาสนะ

| 0 | 1 | 2 | 3 | 4 | 5 |
| --- | --- | --- | --- | --- | --- |
เสนาสนะวัดกะบังมังคลาราม ตำบลหอกลอง  อำเภอพรหมพิราม จังหวัดพิษณุโลก
| ลำดับที่ | เสนาสนะ | ขนาดกว้าง/เมตร | ขนาดยาว/เมตร | ลักษณะอาคาร | สร้างเมื่อ พ.ศ. |
| 1 | ศาลาการเปรียญ | 26 | 40 | พื้นไม้/เสาคานปูน | 2515 |
| 2 | กุฏิรับรองสงฆ์ | 11 | 11 | ปูน2 ชั้น | 2543 |
| 3 | กุฏิสองชั้น ไม้/ปูน | 7.5 | 7.5 | ชั้นบนไม้ด้านล่างปูน | 2478 |
| 4 | กุฏิสองชั้น ไม้/ปูน | 7.5 | 7.5 | ชั้นบนไม้ด้านล่างปูน | 2478 |
| 5 | กุฎิผาสุการโกวิท 2 ชั้น | 10 | 31 | ปูน2 ชั้น เรือนไทย | 2534 |
| 6 | ศาลาการเปรียญหลังเล็ก | 12 | 19 | ไม้ทั้งหลัง | 2456 |
| 7 | หอสวดมนต์ | 11 | 98 | ไม้ทั้งหลัง ใต้ถุนโล่ง | 2458 |
| 8 | กุฎิพระพิศาลธรรมภาณี | 11.5 | 15 | ไม้ทั้งหลัง 2ชั้น | 2509 |
| 9 | กุฎิประภากรกิจมงคล | 9 | 8.5 | ชั้นบนไม้ด้านล่างปูน | 2455 |
| 10 | โรงเรียนปริยัติธรรม เพ็ญศรี | 12.2 | 10.5 | ไม้ขั้นล่งปูน | 2476 |
| 11 | วิหารพระพิศาลธรรมภาณี | 6.2 | 10.6 | ปูน | 2525 |
| 12 | อุโบสถ | 10.5 | 18.8 | ทรงเตี้ย มหาอุด | 2455 |
| 13 | ศาลาเตือนใจ | 12 | 23.6 | ปูน | 2544 |
| 14 | ฌาปนสถาน (เมรุ) | 22 | 24.3 |  | 2534 |
| 15 | ศาลาธรรมสังเวช | 23 | 39 | ปูน | 2534 |
| 16 | พระธาตุเจดีย์ศรีพระพุทธวงค์ | 9.7 | 9.7 |  |  |
| 17 | แพปลา | 5 | 6 |  | 2560 |
| 18 | แทงค์ปประปา | 25 | 25 |  |  |
| 19 | หอระฆัง | 5.2 | 5.2 |  | 2517 |
| 20 | กุฎิไม้ 3 ห้อง | 8 | 15 |  | 2509 |
| 21 | กุฎิไม้ | 3 | 4 |  | 2558 |
| 22 | กุฎิไม้ | 3 | 4 |  | 2558 |
| 23 | กุฎิไม้ | 3 | 4 |  | 2558 |
| 24 | ลานบาตร | 4.5 | 8.1 | ไม้/ปน | 2476 |
| 25 | ซุ้มประตู |  |  |  | 2543 |
การถ่ายเลือด

| การถ่ายเลือด |
| --- | --- |
การแทรกแซง
ถุงพลาสติกขนาด 0.5–0.7 ลิตรที่มีเม็ดเลือดแดงแน่นในสารละลายซิเตรด ฟอสเฟต เดกซ์โตรสและอะดีนีน (CPDA)
ICD-9-CM: 99.0
MeSH: D001803
OPS-301 code:: 8-80
MedlinePlus: 000431
การถ่ายเลือดโดยทั่วไปเป็นกระบวนการรับผลิตภัณฑ์ของเลือดเข้าระบบไหลเวียนของบุคคลเข้าหลอดเลือดดำ การถ่ายเลือดใช้ในภาวะการแพทย์ต่าง ๆ เพื่อทดแทนส่วนประกอบของเลือดที่เสียไป การถ่ายเลือดช่วงแรก ๆ ใช้เลือดเต็ม แต่เวชปฏิบัติสมัยใหม่ทั่วไปใช้เฉพาะบางองค์ประกอบของเลือดเท่านั้น เช่น เม็ดเลือดแดง เม็ดเลือดขาว น้ำเลือด ปัจจัยจับลิ่มของเลือด (clotting factor) และเกล็ดเลือด
การใช้ทางการแพทย์

ในอดีต การถ่ายเม็ดเลือดแดงพิจารณาเมื่อระดับฮีโมโกลบินต่ำกว่า 10 กรัมต่อเดซิลิตร หรือปริมาตรเม็ดเลือดแดงในเลือด (ฮีมาโทคริต) ต่ำกว่า 30% ("กฎ 10/30") แต่เนื่องจากเลือดแต่ละหน่วยที่ให้มีความเสี่ยง ปัจจุบันปกติจึงใช้ระดับต่ำกว่า 7–8 กรัมต่อเดซิลิตรเพราะแสดงแล้วว่ามีผลลัพธ์ผู้ป่วยดีกว่า การให้เลือดหนึ่งยูนิตเป็นมาตรฐานสำหรับบุคคลที่รับเข้ารักษาในโรงพยาบาลที่ไม่ตกเลือด โดยการรักษานี้ตามด้วยการประเมินซ้ำและการพิจารณาอาการและความเข้มข้นของฮีโมโกลบิน ผู้ป่วยที่มีความอิ่มตัวของออกซิเจนต่ำอาจต้องการเลือดเพิ่ม มีคำเตือนแนะนำให้ใช้การถ่ยเลือดเฉพาะภาวะเลือดจางที่่อนข้างรุนแรงเท่านั้น ส่วนหนึ่งจากหลักฐานว่าผลลัพธ์เลวลงหากให้เลือดปริมาณมากขึ้น แพทย์อาจพิจารณาถ่ายเลือดแก่บุคคลที่มีอาการของโรคหัวใจหลอดเลือด เช่น เจ็บอกหรือหายใจสั้น ในกรณีที่ผู้ป่วยมีฮีโมโกลบินระดับต่ำแต่ระบบหัวใจหลอดเลือดเสถียร เหล็กโดยฉีด (parenteral iron) เป็นทางเลือกที่แนะนำโดยอิงประสิทธิพลังและความปลอดภัย ให้ผลิตภัณฑ์ของเลือดอื่นตามความเหมาะสม เช่น การขาดปัจจัยเลือดจับลิ่ม.
แหล่งข้อมูลอื่น

Cochrane Injuries Group เก็บถาวร 2020-08-03 ที่ เวย์แบ็กแมชชีน, publishes systematic reviews of interventions for traumatic injury, which include evaluations of blood and blood substitute transfusions
Cochrane Haematological Malignancies Group เก็บถาวร 2016-02-06 ที่ เวย์แบ็กแมชชีน, publishes systematic reviews of interventions for haematological disorders and evaluations of blood and blood substitute transfusions.
Transfusion Evidence Library searchable source of evidence for transfusion medicine.
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  ญี่ปุ่น  เช็กเกีย
จอห์นนี การ์กาโน

| Johnny Gargano |
| --- | --- |

ชื่อเกิด: John Anthony Nicholas Gargano
เกิด:  (1987-08-14) 14 สิงหาคม ค.ศ. 1987 (37 ปี) Cleveland, Ohio, U.S.
คู่สมรส: Candice Dawson (สมรส 2016)
ประวัติมวยปล้ำอาชีพ
ชื่อบนสังเวียน: Cedrick Von Haussen Joey Gray Johnny Gargano
ส่วนสูง: 5 ft 10 in (1.78 m)
น้ำหนัก: 199 lb (90 kg)
มาจาก: Cleveland, Ohio The Land of Cleve, Ohio  Schaan, Liechtenstein
ฝึกหัดโดย: Josh Prohibition J.T. Lightning
เปิดตัว: 2005
จอห์น แอนโทนี นิโคลัส การ์กาโน (John Anthony Nicholas Gargano; 14 สิงหาคม ค.ศ. 1987) เป็นนักมวยปล้ำอาชีพชาวอเมริกันที่รู้จักดีในนาม จอห์นนี การ์กาโน (Johnny Gargano)
เขาเริ่มมวยปล้ำอาชีพในปี 2005 ที่ทำงานให้กับสมาคม Cleveland All–Pro Wrestling (CAPW) ในปีต่อมา เขาทำงานสำหรับบางส่วนของสมาคมวงจรอิสระในอเมริกันรวมทั้ง Chikara, Dragon Gate USA (DGUSA), Evolve, Pro Wrestling Guerrilla (PWG), Absolute Intense Wrestling (AIW) และสมาคมอื่นๆ เคยได้แชมป์ Chikara Campeonatos de Parejas, แชมป์ Evolve Tag Team Championship และแชมป์ Open the Freedom Gate Championship ของ DGUSA ที่เขาได้ครองแชมป์ได้ถึง 873 วันในสองสมัย นอกจากนี้เขายังเคยเข้าร่วมสมาคมROH และTNA และเขายังเคยร่วม Tryout กับ WWE ในปี 2007 แต่ไม่ได้มีการเซ็นสัญญา
หลังจากการปรากฏตัวเป็นระยะๆ กับ WWE เขาได้มีส่วนร่วมในค่ายทดลองของบริษัทฯ ในเดือนมิถุนายนปี 2015 หลังจากนั้นเขาเริ่มปรากฏขึ้นเป็นประจำสำหรับ NXT ในที่สุดก็เซ็นสัญญาในเมษายน 2016 ได้แชมป์แท็กทีม NXT 1สมัย ร่วมกับทอมมาโซ แชมปา, แชมป์นอร์ธอเมริกัน NXT และแชมป์ NXT และเป็นคนแรกที่ได้แชมป์ Triple Crown ของ NXT (แชมป์หลัก, แชมป์รอง และแชมป์แท็กทีม)
แชมป์และรางวัล

แชมป์ NXT Championship
แชมป์ DGUSA Open the Freedom Gate Championship
Absolute Intense Wrestling
AIW Absolute Championship (1 time)
AIW Intense Championship (2 times)
Gauntlet for the Gold (2012)
Jack of All Trios (2010) – with Flip Kendrick and Louis Lyndon
CBS Sports
Feud of the Year (2018) vs. Tommaso Ciampa
Feud of the Year (2019) vs. Adam Cole
Match of the Year (2019) vs. Adam Cole at NXT TakeOver: New York
NXT Match of the Year (2018) vs. Andrade Cien Almas at NXT TakeOver: Philadelphia
WWE Male Wrestler of the Year (2018)
Championship Wrestling Experience
CWE Undisputed Championship (1 time)
Chikara
Chikara Campeonatos de Parejas (2 times) – with Chuck Taylor
The Countdown Showdown (2010)
Cleveland All–Pro Wrestling
CAPW Junior Heavyweight Championship (1 time)
DDT Pro-Wrestling
Ironman Heavymetalweight Championship (1 time)
Dragon Gate USA/Evolve Wrestling
Evolve Tag Team Championship (1 time, inaugural) – with Drew Galloway
Open the Freedom Gate Championship (2 times)
Open the United Gate Championship (1 time) – with Rich Swann
CITIC Cup (2014)
Evolve Tag Team Championship Tournament (2016) – with Drew Galloway
International Wrestling Cartel
IWC Super Indy Championship (1 time)
IWC Tag Team Championship (1 time) – with Michael Facade
Legacy Wrestling
Legacy Championship (1 time)
Pro Wrestling Illustrated
Feud of the Year (2018) vs. Tommaso Ciampa
Feud of the Year (2019) vs. Adam Cole
Ranked No. 6 of the top 500 singles wrestlers in the PWI 500 in 2019
Pro Wrestling Ohio/Prime Wrestling
PWO/Prime Heavyweight Championship (3 times)
Smash Wrestling
Smash Wrestling Championship (1 time)
Sports Illustrated
Ranked No. 9 of the top 10 men's wrestlers in 2018 – tied with Tommaso Ciampa
Wrestling Cares Association
Race for the Ring Tournament (2014)
Wrestling Observer Newsletter
Feud of the Year (2018) vs. Tommaso Ciampa
Feud of the Year (2019) vs. Adam Cole
WWE
NXT Championship (1 time)
NXT North American Championship (3 times)
NXT Tag Team Championship (1 time) – with Tommaso Ciampa
WWE Tag Team Championship (2 times) – with Tommaso Ciampa
First NXT Triple Crown Champion
NXT Year-End Award (5 times)
Match of the Year (2016) – with Tommaso Ciampa vs. The Revival (Dash Wilder and Scott Dawson) in a two-out-of-three falls match for the NXT Tag Team Championship at NXT TakeOver: Toronto
Match of the Year (2018) – vs. Andrade Cien Almas for the NXT Championship at NXT TakeOver: Philadelphia (2018)
Match of the Year (2019) – vs. Adam Cole in a Two-out-of-three falls match for the vacant NXT Championship at NXT TakeOver: New York
Rivalry of the Year (2018) vs. Tommaso Ciampa
Rivalry of the Year (2019) vs. Adam Cole
แหล่งข้อมูลอื่น

เว็บไซต์ทางการ
Chikara profile เก็บถาวร 2015-10-04 ที่ เวย์แบ็กแมชชีน
Dragongateusa profile
GFW profile เก็บถาวร 2016-09-06 ที่ เวย์แบ็กแมชชีน
จอห์นนี การ์กาโน ที่ WWE.com
จอห์นนี การ์กาโน ที่เอกซ์ (ทวิตเตอร์)
Official YouTube channel
Interview with 411mania.com
โรคคอตีบ

| โรคคอตีบ (Diphtheria) |
| --- | --- |

ผู้ป่วยโรคคอตีบมีอาการคอบวม
สาขาวิชา: โรคติดเชื้อ
อาการ: ไข้ เจ็บคอ ไอเสียงก้อง
การตั้งต้น: 2–5 วัน หลังได้รับเชื้อ
สาเหตุ: เชื้อแบคทีเรีย C. diphtheriae (ติดต่อผ่านการสัมผัสสารคัดหลั่งหรืออากาศที่มีเชื้อ)
วิธีวินิจฉัย: การตรวจลักษณะคอหอย และการเพาะเชื้อ
การป้องกัน: วัคซีนโรคคอตีบ
การรักษา: ยาปฏิชีวนะ, การเจาะคอ
ความชุก: 4,500 (ข้อมูลปี 2015)
การเสียชีวิต: 2,100 (2015)
โรคคอตีบ (อังกฤษ: diphtheria) เป็นโรคติดเชื้ออย่างหนึ่ง เกิดจากเชื้อแบคทีเรีย Corynebacterium diphtheriae อาการมีได้หลากหลายตั้งแต่เล็กน้อยไปจนถึงรุนแรง ผู้ป่วยมักเริ่มมีอาการหลังได้รับเชื้อประมาณ 2-5 วัน ในช่วงแรกมักมีอาการเจ็บคอและมีไข้ หากเป็นรุนแรงผู้ป่วยจะมีแผ่นเนื้อเยื่อสีขาวหรือสีเทาที่คอหอย ซึ่งอาจอุดกั้นทางหายใจและทำให้เกิดอาการไอเสียงก้องเหมือนในโรคกล่องเสียงอักเสบ (ครุป) ได้ อาจมีต่อมน้ำเหลืองที่คอโต ทำให้มีคอบวม เชื้อนี้นอกจากทำให้มีอาการที่คอแล้วยังทำให้มีอาการที่ระบบอื่น เช่น ผิวหนัง ตา หรืออวัยวะเพศ ได้อีกด้วย ภาวะแทรกซ้อนที่พบได้ได้แก่ กล้ามเนื้อหัวใจอักเสบ เส้นประสาทอักเสบ ไตอักเสบ เกล็ดเลือดต่ำ เป็นต้น
เชื้อคอตีบสามารถติดต่อจากคนสู่คนได้ผ่านการสัมผัสโดยตรง ผ่านวัตถุที่เปื้อนเชื้อ หรือผ่านอากาศ ผู้รับเชื้อบางรายอาจไม่มีอาการ แต่มีเชื้อในร่างกาย และสามารถแพร่เชื้อให้คนอื่นได้ เชื้อ C. diphtheriae มีชนิดย่อยอยู่ 3 ชนิด แต่ละชนิดอาจทำให้มีอาการรุนแรงแตกต่างกัน อาการของโรคส่วนใหญ่เกิดจากพิษที่สร้างโดยเชื้อนี้ การวินิจฉัยทำได้โดยการตรวจร่างกายดูลักษณะของคอหอยของผู้ป่วย ร่วมกับการตรวจยืนยันด้วยการเพาะเชื้อ การหายจากเชื้อนี้จะไม่ได้ทำให้ร่างกายมีภูมิคุ้มกันต่อการติดเชื้อครั้งถัดไป
วัคซีนโรคคอตีบเป็นวิธีป้องกันโรคนี้ที่ได้ผลดี และมีให้ใช้ในหลายรูปแบบ ส่วนใหญ่แนะนำให้เด็กทั่วไปได้รับวัคซีนนี้ร่วมกับวัคซีนโรคบาดทะยักและไอกรน 3-4 ครั้ง หลังจากนั้นควรได้รับวัคซีนคอตีบและบาดทะยักร่วมกันทุก ๆ 10 ปี สามารถตรวจหาระดับภูมิคุ้มกันในเลือดเพื่อยืนยันการมีภูมิคุ้มกันได้ การรักษาทำได้โดยให้ยาปฏิชีวนะเช่นอีริโทรมัยซิน หรือเบนซิลเพนิซิลลิน ยาปฏิชีวนะเหล่านี้นอกจากใช้รักษาโรคแล้วยังใช้ป้องกันการเกิดโรคในผู้ที่สงสัยว่าจะได้รับเชื้อได้ด้วย ผู้ป่วยที่มีอาการรุนแรงบางรายอาจมีทางเดินหายใจอุดกั้นรุนแรงจนต้องรับการรักษาด้วยการเจาะคอ
ในปี ค.ศ. 2015 มีรายงานผู้ป่วยโรคคอตีบทั่วโลกรวมกัน 4,500 ราย ลดลงจากสถิติปี ค.ศ. 1980 ที่จำนวน 100,000 ราย ก่อนปี 1980 เชื่อว่าแต่ละปีอาจมีผู้ป่วยถึงหนึ่งล้านรายทั่วโลก ปัจจุบันโรคนี้ยังพบได้ในแอฟริกาใต้สะฮารา ประเทศอินเดีย และประเทศอินโดนีเซีย จำนวนผู้เสียชีวิตในปี 2015 อยู่ที่ 2,100 ราย ลดลงจากสถิติทศวรรษ 1980 ที่ 8,000 ราย ในพื้นที่ที่ยังมีการระบาดจะพบผู้ป่วยส่วนใหญ่เป็นผู้ป่วยเด็ก โรคนี้พบได้น้อยในกลุ่มประเทศที่พัฒนาแล้วเนื่องจากมีการให้วัคซีนกันอย่างกว้างขวาง เช่นในประเทศสหรัฐอเมริกา ตั้งแต่ปี 1980 จนถึงปี 2004 มีผู้ป่วยรวมกันเพียง 57 ราย ผู้ป่วยมีโอกาสเสียชีวิต 5-10% โรคนี้ได้รับการบรรยายไว้ครั้งแรกตั้งแต่ 500 ปีก่อนคริสตกาล โดยฮิปโปคราเตส ส่วนเชื้อแบคทีเรียที่เป็นสาเหตุของโรคถูกค้นพบเมื่อปี 1882 โดยเอดวิน เคลบส์
อาการและอาการแสดง

ผู้ป่วยมักเริ่มมีอาการของโรคคอตีบหลังจากได้รับเชื้อมาประมาณ 2-7 วัน อาการเหล่านี้ ได้แก่ ไข้สูง (มากกว่า 38 องศาเซลเซียส) หนาวสั่น อ่อนเพลีย ผิวหนังเขียว (cyanosis) เจ็บคอ เสียงแหบ ไอ ปวดศีรษะ กลืนลำบาก กลืนแล้วเจ็บ หายใจลำบาก หายใจเร็ว น้ำมูกมีกลิ่นเหม็นหรือมีเลือดปน และมีต่อมน้ำเหลืองโต พิษของเชื้ออาจทำลายเนื้อเยื่อของระบบหายใจได้ภายใน 2-3 วัน เนื้อเยื่อที่ตายแล้วเหล่านี้จะหลุดลอกออกมา กลายเป็นแผ่นเนื้อเยื่อหนาสีขาวหรือสีเทา เรียกว่า ซูโดเมมเบรน (อังกฤษ: pseudomembrane, "แผ่นเยื่อเทียม") และสามารถสะสมจนอุดตันช่องจมูก คอหอย หรือหลอดลมได้ ทำให้เกิดอาการหายใจลำบากและกลืนลำบาก เป็นที่มาของชื่อโรค "คอตีบ" อาการอื่น ๆ ที่พบได้เช่น หัวใจเต้นผิดจังหวะ กล้ามเนื้อหัวใจอักเสบ เส้นประสาทอักเสบและเป็นอัมพาต เป็นต้น
อาการและอาการแสดง > สรุปจากโรคคอตีบ

การเกิดโรคคอตีบที่กล่องเสียงอาจทำให้มีอาการคอบวมได้ ผู้ป่วยจะมีอาการไอเสียงก้องคล้ายเสียงสุนัขเห่า หายใจมีเสียงดัง เสียงแหบ หายใจลำบาก ภาวะนี้แต่เดิมเรียกว่าครุป ปัจจุบันครุปจากโรคคอตีบพบได้น้อยมาก เนื่องจากมีการให้วัคซีนโรคคอตีบอย่างกว้างขวาง ปัจจุบันคำว่าครุปจึงมักหมายถึงภาวะครุปจากเชื้อไวรัส ซึ่งทำให้มีอาการคล้ายคลึงกันแต่อาจไม่รุนแรงเท่าครุปจากโรคคอตีบ
การแพร่เชื้อ

เชื้อโรคคอตีบติดต่อจากคนสู่คนผ่านอากาศที่มีเชื้อซึ่งออกมาจากการไอหรือจามของผู้ป่วย เมื่อคนทั่วไปหายใจเอาอากาศที่มีละอองเชื้อนี้เข้าไปก็จะทำให้เกิดการติดเชื้อได้ การสัมผัสรอยโรคบนผิวหนังของผู้ป่วยก็เป็นอีกช่องทางหนึ่งของการรับเชื้อ แต่พบได้น้อยกว่า การติดเชื้อทางอ้อมอาจเกิดขึ้นได้จากการที่ผู้ป่วยไปสัมผัสพื้นผิวหรือวัตถุ แล้วเชื้อแบคทีเรียเกิดตกค้างอยู่บนพื้นผิวนั้น แล้วมีคนมาสัมผัสต่อ หลักฐานบางแหล่งสนับสนุนว่าเชื้อแบคทีเรียอาจติดต่อไปยังสัตว์และติดต่อกลับมายังคนได้ เนื่องจากพบว่ามีเชื้อ Corynebacterium ulcerans ในสัตว์บางชนิด แต่สมมติฐานนี้ยังต้องการข้อมูลเพิ่มเติมเพื่อยืนยัน
การวินิจฉัย

การวินิจฉัยโรคคอตีบในปัจจุบันอาศัยนิยามทางคลินิกสำหรับผู้ป่วยที่กำหนดโดยศูนย์ควบคุมและป้องกันโรคของประเทศสหรัฐอเมริกา (ซีดีซี) ซึ่งนิยามนี้อาศัยเกณฑ์ผสมผสานทั้งอาการทางคลินิกและผลตรวจทางห้องปฏิบัติการ
การวินิจฉัย > นิยามจากผลตรวจทางห้องปฏิบัติการ

การแยกเชื้อ C. diphtheriae จากการตรวจย้อมสีแกรมหรือการเพาะเชื้อจากการป้ายคอหอย
ผลตรวจพยาธิวิทยาเนื้อเยื่อด้วยการย้อมสีแบบอัลเบิร์ตเข้าได้กับเชื้อโรคคอตีบ
การวินิจฉัย > นิยามจากอาการทางคลินิก

มีอาการเจ็บป่วยทางเดินหายใจส่วนบนร่วมกับเจ็บคอ
มีไข้ต่ำ (ส่วนใหญ่ไม่เกิน 39 องศาเซลเซียส)
มีแผ่นเยื่อหนา สีเทา ยึดติดอยู่กับคอหอย ในกรณีรุนแรงอาจเป็นลุกลามไปจนตลอดทั้งหลอดลม
การวินิจฉัย > การจำแนกกรณีผู้ป่วย

อาจจะใช่ (propable): ผู้ป่วยที่มีอาการทางคลินิกเข้าได้กับโรคคอตีบ ที่ยังไม่มีผลตรวจทางห้องปฏิบัติการยืนยัน และไม่มีความสัมพันธ์ทางวิทยาการระบาดกับผู้ป่วยรายอื่นที่ได้รับการยืนยันด้วยผลตรวจทางห้องปฏิบัตการ
ยืนยัน (confirmed): ผู้ป่วยที่มีอาการทางคลินิกเข้าได้กับโรคคอตีบ ที่มีผลตรวจทางห้องปฏิบัติการยืนยัน หรือมีความสัมพันธ์ทางวิทยาการระบาดกับผู้ป่วยรายอื่นที่ได้รับการยืนยันด้วยผลตรวจทางห้องปฏิบัติการ
การรักษา

โรคนี้โดยส่วนใหญ่ถือว่าเป็นโรคที่รักษาได้ แต่ในบางรายที่มีอาการรุนแรง ต่อมน้ำเหลืองที่คออาจโตมาก จนทำให้หายใจลำบากและกลืนลำบาก จะรักษาค่อนข้างยาก ผู้ป่วยในระยะนี้จำเป็นต้องได้รับการรักษาอย่างทันท่วงที โดยอาจจำเป็นต้องได้รับการใส่ท่อช่วยหายใจ หรือการเจาะคอเพื่อเปิดทางหายใจ ภาวะหัวใจเต้นผิดจังหวะอาจทำให้เกิดภาวะหัวใจล้มเหลวได้ นอกจากนี้ยังอาจทำให้เกิดเส้นประสาทอักเสบในบางตำแหน่ง ทำให้กล้ามเนื้อบางมัด เช่น กล้ามเนื้อตา คอ คอหอย หรือกล้ามเนื้อที่ใช้ในการหายใจเป็นอัมพาตได้ ผู้ป่วยอาการรุนแรงเหล่านี้จำเป็นต้องได้รับการรักษาในหออภิบาลผู้ป่วยหนัก (ไอซียู) และต้องได้รับสารต้านพิษคอตีบ (diphtheria antitoxin) อย่างไรก็ดีสารต้านพิษเหล่านี้ไม่สามารถไปต้านพิษที่จับกับเนื้อเยื่อไปแล้วได้ จึงจำเป็นต้องให้โดยเร็วที่สุด หากให้ช้าผู้ป่วยจะมีโอกาสเสียชีวิตมากขึ้น ดังนั้นการตัดสินใจเพื่อให้สารต้านพิษนี้ต้องตัดสินใจจากอาการแสดงทางคลินิก โดยไม่รอผลตรวจทางห้องปฏิบัติการซึ่งมักใช้เวลานาน
ยาปฏิชีวนะมักไม่ช่วยทำให้รอยโรคติดเชื้อหายเร็วขึ้นในผู้ป่วยที่ได้รับการรักษาด้วยสารต้านพิษแล้ว แต่จะมีบทบาทมากในผู้ที่เป็นพาหะ (ผู้ที่ไม่มีอาการ แต่มีเชื้อและสามารถแพร่ให้คนอื่นได้) เพื่อกำจัดเชื้อให้หมดไปไม่ให้แพร่เชื้อต่อได้
แหล่งข้อมูลอื่น

| --- | --- |
การจำแนกโรค: DICD-10: A36 ICD-9-CM: 032 MeSH: D004165 DiseasesDB: 3122
ทรัพยากรภายนอก: MedlinePlus: 001608 eMedicine: emerg/138 med/459 oph/674 ped/596
แผ่นหนาสีเทายึดติดและปกคลุมบริเวณทอนซิล เป็นอาการแสดงตามแบบฉบับของผู้ป่วยคอตีบ
รอยโรคที่ผิวหนังจากเชื้อโรคคอตีบ
การลวงสัมผัสที่ผิวหนังแบบกระต่าย

การลวงสัมผัสที่ผิวหนังแบบกระต่าย (อังกฤษ: cutaneous rabbit illusion) หรือ สภาวะกระโดดที่ผิวหนัง (อังกฤษ: cutaneous saltation)  หรือ  ปรากฏการณ์กระต่ายที่ผิวหนัง (อังกฤษ: cutaneous rabbit effect)
เป็นการลวงความรู้สึกสัมผัสโดยการแตะหรือเคาะที่เขตผิวหนังสองเขตหรือมากกว่านั้นตามลำดับอย่างรวดเร็ว
เกิดได้ง่ายที่สุดตามผิวของร่างกายที่มีการรับรู้สัมผัสที่ไม่ละเอียดโดยพื้นที่เช่นที่หน้าแขน
การเคาะตามลำดับอย่างรวดเร็วเบื้องต้นใกล้ ๆ ข้อมือและต่อจากนั้นใกล้ ๆ ข้อศอก
ก่อให้เกิดความรู้สึกว่ามีการเคาะกระโดดมาตามลำดับตามลำแขนจากข้อมือไปถึงข้อศอก
แม้ว่าจะไม่มีการเคาะจริง ๆ ในระหว่างข้อมือถึงข้อศอก
และโดยนัยเดียวกัน  ถ้าเบื้องต้นเคาะใกล้ข้อศอก  แล้งจึงเคาะใกล้ข้อมือ ก็จะทำให้เกิดความรู้สึกลวงถึงการเคาะกระโดดไปตามลำดับจากข้อศอกจนถึงข้อมือ
การลวงความรู้สึกเช่นนี้ค้นพบโดยแฟร็งก์ เจ็ลดาร์ด  และคารล์ เชอร์ริก  ที่มหาวิทยาลัยพรินซ์ตันในประเทศสหรัฐอเมริกาในต้นคริสต์ทศวรรษ 1970 
และกำหนดรายละเอียดเพิ่มขึ้นโดยเจ็ลดาร์ดในปี ค.ศ. 1982 
และในงานวิจัยหลายงานที่สืบ ๆ กันมา
เจ็ลดาร์ดและเชอร์ริกเปรียบความรู้สึกที่เกิดขึ้นเหมือนกับกระต่ายกระโดดไปตามผิวหนัง  จึงได้ให้ปรากฏการณ์นี้ด้วยชื่อนั้น
แม้ว่าการลวงความรู้สึกแบบกระต่ายจะได้รับการวิจัยอย่างกว้างขวางในระบบสัมผัส  แต่ก็ได้มีการค้นพบการลวงประสาทสัมผัสแบบกระโดดในระบบการได้ยิน 
และระบบการเห็นแล้ว